फोटो: लोगों का अभिवादन स्वीकार करते राजन तिवारी
ये था पूर्व विधायक वीरेंद्र प्रताप शाही कांड
महराजगंज जनपद के लक्ष्मीपुर विधानसभा क्षेत्र से विधायक रहे गोरखपुर इलाके के कैंट क्षेत्र निवासी वीरेंद्र प्रताप शाही अपने गनर जयराम राय और अन्य के साथ 24 अक्टूबर 1996 को गोलघर स्थित अपने कैंप कार्यालय से घर जाने के लिए निकले थे। कैंट क्षेत्र के चंद्रलोक लॉज के पास पहुंचते ही लक्जरी गाड़ियों में सवार बदमाश उनकी गाड़ी पर ताबड़तोड़ फायर करते हुए फरार हो गए थे। घटना में वीरेंद्र प्रताप शाही को जांघ में गोली लगी थी, जबकि उनके सरकारी गनर जयराम राय की मौत हो गई थी।
घटना में कई चर्चित थे नामजद
घटना में कैंट पुलिस ने पीड़ित की तहरीर पर उस समय के चर्चित माफिया डॉन गोरखपुर निवासी प्रकाश शुक्ला, राजन तिवारी, आनंद पांडेय, और अनुज सिंह को अभियुक्त बनाया था। इसके आरोप में गोरखपुर मंडलीय कारागार में बंद पूर्व विधायक राजन तिवारी को पर्याप्त साक्ष्यों के अभाव में 21 फरवरी 2014 को दोषमुक्त कर दिया गया था। मामले के अन्य तीन अभियुक्त पहले ही पुलिस एनकाउंटर में अलग-अलग समय में मारे जा चुके हैं और वीरेंद्र प्रताप शाही को प्रकाश शुक्ला ने लखनऊ में ताबड़तोड़ गोली मारकर मौत के घाट उतार दिया था।
hin_Deva awa_Deva hin_Deva bho_Deva hin_Deva